stanford-oval/wikipedia huggingface dataset:
Elena Curtoni
Maailmancup

Curtonin ensimmäinen kilpailu alppihiihdon maailmancupissa oli Levin pujottelussa 14. marraskuuta 2009. Ensimmäisen pistesijansa hän saavutti Val d'Isèren superalppiyhdistetyssä joulukuussa 2010 oltuaan 23:s. Kymmenen parhaan joukkoon hän sijoittui ensimmäisen kerran oltuaan kymmenes Cortina d'Ampezzon supersuurpujottelussa tammikuussa 2011. Ensimmäisen palkintosijansa hän saavutti oltuaan kolmas Sankt Moritzin syöksylaskussa kaudella 2015–2016. Hän sijoittui seuraavalla kaudella supersuurpujottelussa kolmanneksi Val d’Isèressa ja toiseksi Crans-Montanassa. Supersuurpujottelucupissa hän oli neljäs.
Curtoni saavutti ensimmäisen maailmancupvoittonsa Banskon syöksylaskussa 25. tammikuuta 2020. Hän oli seuraavalla kaudella kolmas Crans-Montanan syöksylaskussa. Kaudella 2021–2022 hän sijoittui Sankt Moritzin toisessa supersuurpujottelussa toiseksi. Val d’ Isèren supersuurpujottelussa hän sijoittui kolmanneksi. Hän voitti Cortina d'Ampezzon supersuurpujottelun. Supersuurpujottelucupissa hän oli toinen.
Kaudella 2022-2023 hän voitti Sankt Moritzin ensimmäisem syöksylaskun ja sijoittui supersuurpujottelussa toiseksi. Cortina d'Ampezzon jälkimmäisessä syöksylaskussa hän sijoittui kolmanneksi. Kvitfjellin supersuurpujottelussa hän sijoittui toiseksi. Hän oli maailmancupin kokonaiskilpailussa yhdeksäs ja niin syöksylasku- kuin supersuurpujottelucupissakin neljäs.
Maailmancupin osakilpailuvoitot

| Päivä | Paikka | Laji |
| --- | --- | --- |
| 25. tammikuuta 2020 |  Bansko | Syöksylasku |
| 23. tammikuuta 2022 |  Cortina d’Ampezzo | Supersuurpujottelu |
| 16. joulukuuta 2022 |  St. Moritz | Syöksylasku |
Warrantti Mahtikukot

| Warrantti Mahtikukot |
| --- | --- |

Perustettu:  1992
Entiset nimet:  Mighty Dicks
Kaupunki:  Vaasa, Suomi
Kotiareena:  Vaasa Arena
– kapasiteetti:  5 200
Sarjataso:  III-divisioona FCAA Wasa Hockey League
Värit:                
Puheenjohtaja:   Eetu Arvola
Päävalmentaja:   Kami Kortelainen
Kapteeni:   Olli Huovinen
Omistaja:  Warrantti ry
SM-mitalit
Kultaa:  0
Hopeaa:  0
Pronssia:  0
Infobox OKVirheellinen NIMI-arvo: 
Warrantti Mahtikukot (Mighty Cocks) on Vaasalainen korkeakoulu jääkiekkojoukkue. Warrantin Mahtikukot pelaavat kolmessa eri sarjassa: III-divisioonassa, FCAA:ssa, ja Wasa Hockey Leaguessa.
Historia > Mighty Dicks

Mighty Dicks perustettiin 1992 Vaasan yliopiston alaiseksi jääkiekkojoukkueeksi. Mighty Dicks pelasi päämääräisesti Wasa Hockey Leaguea (WHL) ja Opiskelijoiden liikuntaliitton ylläpitämää Opiskelijoiden SM sarjaa. Mighty Dicks kokikin menestystä useampana vuotena näissä sarjoissa.
Kaksi vuotta seuran perustamisen jälkeen Mighty Dicks voitti Opiskelijoiden SM sarjan vuonna 1994. Kymmenen vuotta myöhemmin Dicks saisi kokea saman huuman kun he voittivat turnauksen, joka pidettiin tuona vuonna Dicksin kotikaupungissa Vaasassa.. Tämän jälkeen Dicksillä alkoi kuivakausi, kun he jäivät ilman mitalleja useampaan vuoteen.
Kaudella 2008-2009 Dicks aloitti uuden aikakauden, kun he voittivat Wasa Hockey Leaguen mestaruuden. Voittojohdanteinen pelaaminen jatkui ensi kaudellekkin, kun Dicks tuli kolmanneksi ja ansaitsivat pronssia. Kaudella 2010-2011 Dicks jäi katkerasti ilman mitalleja, kun he hävisivät välierissä hylätyn maalin takia.
2011-2012 kaudella Dicksillä oli mahdollisuus saada WHL:n mestaruus takaisin yliopistolle, mutta pelin taso ei ollut tarpeeksi korkea ja vain hopeamitallit jäivät kotituliaisiksi. Yhden kauden jälkeen, missä Dicksi diskattiin sarjasta tuntemattomista syistä. Dicks ei tästä kuitenkaan lannistunut, vaan aloitti kultajunan puksuttamisen kaudella 2013-2014, kun he voittivat 8 peliä putkeen, ja lopulta ylsivät WHL:n mestaruuteen.
Vuonna 2014 Mighty Dicks järjesti OLL:n kanssa Opiskelijoiden SM:n Vaasassa. Mighty Dicks ei pystynyt toistamaan onnistumisiaan kymmenen vuoden takaa, ja jäikin sijoille 5.-6. Tapahtuma toki ei ollut epäonnistuminen, sillä se sai huomiota medialta ja tapahtuman jatkoilla esiintyivät Kuningas Pähkinä & Setä Tamu.
Huonosta menestyksestä Opiskelijoiden SM:ssä ei lannistanut Dicksejä, sillä seuraavana WHL kautena he ylsivät hopealle saakka. Tämän jälkeen kuivakausi alkoi taas ja kesti tällä kertaa vain kaksi vuotta. Kaudella 2017-2018 Dicks voitti WHL:n Mestaruuden kolmatta kertaa kymmeneen vuoteen. Samalla kaudella Dicks ylsi hopealle 2017 vuoden Opiskelijoiden SM kilpailuissa.
Historia > Warrantin Mahtikukot - Mighty Cocks

21.04.2022 Mighty Dicks piti lehdistötilaisuuden Vaasan yliopiston Levon-salissa, ja julkaisi 24.04 tiedotteen joukkueen vaihtumisesta VYY:n hallusta Warrantti ry:lle. Tiedotteessa mainittiin myös nimenvaihdoksesta Mighty Cocks of Warrantti nimeen. Tämä nimi muodostaa nykyisen Warrantti Mahtikukot nimen, jota käytetään III-divisioonassa ja Mighty Cocks nimen, jota taas käytetään FCAA:ssa.
Vuosien varrella toiminta oli muuttunut poikkitieteelliseksi ja Mahtikukot halusi painottaa sitä. Vaikka joukkue toimisikin Warrantin kerhona, toimintaan kehotettiin kaikkia Vaasalaisia korkeakouluopiskelijoita.Brändiuudistus toi kuitenkin Kylterien SM kisat Vaasan vuonna 2023.
Ensimmäisenä kautena uudella nimellä, Mahtikukot ylsi WHL:n pronssille. Kuukautta myöhemmin pronssiottelun jälkeen Mahtikukoilla oli kaksi joukkuetta Kylterien SM kisoissa, Mighty Cocks Green ja Mighty Cocks White. Kummatkin joukkueet suoriutuivat melko hyvin, Green pääsi hopealle, häviten finaalissa LUT-yliopiston kauppatieteiden ainejärjestölle, Enklaaville, jota tapahtumassa edusti Parru HT.
Kaudella 2023-2024 Mahtikukot ilmoittivat osallistumisesta uuteen sarjaan FCAA:han,Mahtikukot myös ilmoittivat sarjan lopputurnauksen pidettävän Vaasassa myöhemmin Huhtikuussa. Mahtikukot myös ilmoittivat osallistuvansa ensimmäistä kertaa historiassaan Suomen Jääkiekkoliiton ylläpitämään sarjaan, III-divisioonaan
Kaudella 2023-2024 Mahtikukoilla oli FCAA:ssa kolme joukkuetta. Kylterien SM kisoissa pelanneiden lisäksi luotiin vielä Mighty Cocks Black. Mighty Cocks Green pääsi turnauksen finaalin asti, häviten Haaga-Helian HH Rangersille. White sijoittui lopulta sijalle 6. häviten Turun yliopiston FFL Hockeylle, ja Black sijalle 20 häviten Kuopion yliopiston KuoLo Eisbärenille.
Mahtikukoilla oli kuitenkin parempi menestys III-divisioonassa. Mahtikukot pitivät maalinsa puhtaana yli 125 minuuttia ja etenivät III-divisioonan pudotuspeleihin. Finaalissa Mahtikukoille tuli vastaan Järviseudun Pallokerho, jota vastaan ottelupari meni kolmanteen peliin. Kolmannessa pelissä Mahtikukot voittivat JPK:n jatkoajalla tuloksin 5-4 ja voittaen III-divisioonan mestaruuden.
Warrantin Mahtikukot jättivät kuitenkin mahdollisuuden nousta II-divisioonaan käyttämättä ja JPK nousi tämän sijasta.
Joukkue 2024-25

| Warrantti Mahtikukot kaudella 2024–2025 n k > Kokoonpano | Warrantti Mahtikukot kaudella 2024–2025 n k > Kokoonpano | Warrantti Mahtikukot kaudella 2024–2025 n k > Kokoonpano | Warrantti Mahtikukot kaudella 2024–2025 n k > Kokoonpano | Warrantti Mahtikukot kaudella 2024–2025 n k > Valmentajat | Warrantti Mahtikukot kaudella 2024–2025 n k >  | Warrantti Mahtikukot kaudella 2024–2025 n k >  |
| --- | --- | --- | --- | --- | --- | --- |
|  Maalivahdit  25   Joona Rinta-Paavola   35   Petri Iisakka Puolustajat   5   Aarni Pekuri   19   Eetu Arvola (A)   23   Miska Serpola (A)   44   Eemeli Lehto   69   Veeti Auria   81   Samu Lehtinen   97   Tuomas Eskelä |  |  Hyökkääjät   8   Mikko Lehtinen   10   Matias Pikkarainen   12   Juuso Rekola   16   Juho Holmi   22   Valtteri Hapuli   41   Olli Huovinen (C)   44   Eemeli Larste   62   Alex Keskinen   64   Tomas Totro   68   Rasmus Lampi   81   Eetu Ollila   81   Saku Pulkkinen   88   Lasse Wallenius |  |  Päävalmentaja Kami Kortelainen  Selitykset (C) Kapteeni  (A) Varakapteeni  Lähde: Elitesports eliteprospects.com. Päivitetty: 9. tammikuuta 2025  |  |  |
Aiheesta muualla

Warrantti Mahtikukkojen internetsivusto
FCAA Hockeyn internetsivusto
Mighty Dicksin logo
Ykkösliigan kausi 2025

| Ykkösliigan kausi 2025 |
| --- | --- |
Joukkueiden määrä:  10
Ajankohta:  2025
Ylempi sarjataso:  Veikkausliiga 2025
Alempi sarjataso:  Ykkönen 2025
  ← 2024 :  2026 → 
Ykkösliigan kausi 2025 on Suomen jalkapallon toiseksi korkeimman sarjatason 53. kausi ja Ykkösliigan 2. kausi. Sarjassa on mukana 10 joukkuetta.
Ykkösliigassa pelataan aluksi kaksinkertainen sarja, eli 18 kierrosta. Tämän jälkeen kaikki joukkueet pelaavat toisiaan vastaan vielä kerran. Joukkueet, jotka 18 kierroksen jälkeen olivat sarjan viisi parasta joukkuetta, saavat loppukauden aikana osakseen viisi kotiottelua ja loput viisi saavat neljä kotiottelua. Sarjassa jokainen joukkue pelaa siis yhteensä 27 ottelua.
Ykkösliigan voittaja nousee Veikkausliigaan ja toiseksi sijoittunut etenee Liigakarsintaan. Ykkösliigan viimeiseksi sijoittunut joukkue putoaa Ykköseen ja yhdeksänneksi sijoittunut karsii Ykkösliiga-paikastaan Ykkösen toiseksi sijoittunutta joukkuetta vastaan.
Joukkueet

Ykkösliigassa pelaavat kaudella 2024 seuraavat 10 joukkuetta.
| Joukkue | Kunta | Päävalmentaja | Sijoitus edellisellä kaudella |
| --- | --- | --- | --- |
| EIF | Raasepori | Xatart  Gabriel Garcia Xatart | 11 Veikkausliigan 12. |
| FC Lahti | Lahti | Pereira  Gonçalo Pereira | 11 Veikkausliigan 11. |
| Jippo | Joensuu | Hallikainen  Mikko Hallikainen | 11 Ykkösliigan 3. |
| JäPS | Järvenpää | Ahola  Erol Ates | 08 Ykkösliigan 5. |
| Klubi 04 | Helsinki | Lalli  Aleksi Lalli | 11 Ykkösen 1. |
| KäPa | Helsinki | Okkonen  Sami Okkonen | 10 Ykkösliigan 9. |
| PK-35 | Helsinki | Santos  Tiago Santos | 12 Ykkösliigan 6. |
| SalPa | Salo | Aluja  Jordi Aluja | 07 Ykkösliigan 8. |
| SJK Akatemia | Seinäjoki | Aromaa  Arttu Aromaa | 04 Ykkösliigan 7. |
| TPS | Turku | Nuutinen  Miika Nuutinen | 05 Ykkösliigan 4. |
Sarjataulukko

| Sij>  | Joukkue[ n k ]  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | EIF | 0 | 0 | 0 | 0 | 0 | 0 | 0 | 0 | Nousee Veikkausliigaan. |
| 2 | FC Lahti | 0 | 0 | 0 | 0 | 0 | 0 | 0 | 0 | Pääsee Veikkausliigan karsintapeleihin. |
| 3 | Klubi 04 | 0 | 0 | 0 | 0 | 0 | 0 | 0 | 0 |  |
| 4 | Jippo | 0 | 0 | 0 | 0 | 0 | 0 | 0 | 0 |  |
| 5 | JäPS | 0 | 0 | 0 | 0 | 0 | 0 | 0 | 0 |  |
| 6 | KäPa | 0 | 0 | 0 | 0 | 0 | 0 | 0 | 0 |  |
| 7 | PK-35 | 0 | 0 | 0 | 0 | 0 | 0 | 0 | 0 |  |
| 8 | SalPa | 0 | 0 | 0 | 0 | 0 | 0 | 0 | 0 |  |
| 9 | SJK Akatemia | 0 | 0 | 0 | 0 | 0 | 0 | 0 | 0 | Joutuu putoamiskarsintaan. |
| 10 | TPS | 0 | 0 | 0 | 0 | 0 | 0 | 0 | 0 | Putoaminen Ykköseen |
Lähde: 
Sijoituksen määrittäminen: 1) Pisteet; 2) Maaliero; 3) Tehdyt maalit
Ottelut 1–18

| Kotona \ Poissa | EIF | LAH | JIP | JPS | K04 | KÄP | PK3 | SAL | SJK | TPS |
| --- | --- | --- | --- | --- | --- | --- | --- | --- | --- | --- |
| EIF | — |  6 kes  |  25 tou  |  27 huh  |  10 tou  |  23 huh  |  27 kes  |  9 hei  |  13 hei  |  25 hei  |
| Lahti |  2 elo  | — |  3 hei  |  2 kes  |  19 kes  |  25 tou  |  14 kes  |  3 tou  |  17 tou  |  14 hei  |
| Jippo |  16 hei  |  13 tou  | — |  8 hei  |  21 tou  |  29 kes  |  1 kes  |  21 huh  |  2 elo  |  19 kes  |
| JäPS |  19 kes  |  25 hei  |  17 tou  | — |  13 kes  |  6 kes  |  13 hei  |  4 hei  |  25 tou  |  2 tou  |
| Klubi 04 |  5 hei  |  28 huh  |  13 hei  |  23 huh  | — |  28 hei  |  25 tou  |  25 kes  |  28 kes  |  18 tou  |
| KäPa |  14 kes  |  19 hei  |  3 tou  |  2 elo  |  1 kes  | — |  9 hei  |  21 tou  |  27 huh  |  5 hei  |
| PK-35 |  2 tou  |  23 huh  |  25 hei  |  21 tou  |  19 hei  |  18 tou  | — |  18 kes  |  23 kes  |  6 kes  |
| SalPa |  17 tou  |  28 kes  |  14 kes  |  10 tou  |  2 elo  |  13 hei  |  27 huh  | — |  1 kes  |  25 tou  |
| SJK Akatemia |  21 tou  |  8 hei  |  7 kes  |  19 hei  |  3 tou  |  18 kes  |  13 tou  |  28 hei  | — |  22 huh  |
| TPS |  2 kes  |  21 tou  |  26 huh  |  27 kes  |  9 hei  |  14 kes  |  2 elo  |  18 hei  |  13 kes  | — |
Ensimmäiset ottelut pelataan 21. huhtikuuta 2025. Lähde: Ykkösliiga
Värit: sininen = kotivoitto; keltainen = tasapeli; punainen = vierasvoitto.
Kuukauden pelaajat

| Kuukausi | Kuukauden pelaaja> Pelaaja | Kuukauden pelaaja> Seura | Lähde |
| --- | --- | --- | --- |
Huhtikuu: 
Toukokuu: 
Kesäkuu: 
Heinäkuu: 
Elokuu: 
Syyskuu:
Gqeberha

| Gqeberha Port Elizabeth iBhayi |
| --- | --- |
 Kaupungintalo ja kauppatori
 Itä-Kap tummennettuna, Port Elizabeth sinisellä.
Valtio:  Etelä-Afrikka
Provinssi:  Itä-Kap
Kunta:  Nelson Mandela Bay
Perustettu:  1820
Hallinto:  
 – Pormestari:  Athol Trollip (DA)
Pinta-ala:  
 – Kokonaispinta-ala:  335 km²
 – Metropolialue:  1 959 km²
Väkiluku (2011):  312 392
 – Väestötiheys:  709 as./km²
 – Metropolialue:  1 152 115
 – Väestötiheys metropolialue:  536,5 as./km²
 
 www.mandelametro.gov.za 
Infobox OKNimi-testi OK: 
Gqeberha (xhosaksi [ᶢǃʱɛ̀ɓéːxà]; vuoteen 2021 virallisesti Port Elizabeth) on Etelä-Afrikan tasavallan kaupunki Itä-Kapin provinssissa Intian valtameren rannikolla. Se on Etelä-Afrikan tärkeimpiä satamia sekä maan viidenneksi suurin taajama runsaalla miljoonalla asukkaallaan.
Gqeberha on Itä-Kapin suurin kaupunki. Yleinen afrikaansinkielinen lempinimi on "Die Baai", englanniksi "The Bay" (suomeksi "lahti").
Viime vuosina Gqeberha on nimennyt monia tärkeitä kohteitaan Nelson Mandelan mukaan, vaikkei tällä ole mitään varsinaista yhteyttä kaupunkiin. Niinpä vuonna 2001 muodostettu suurkaupunkialueen käsittävä yli miljoonan asukkaan kunta on nimeltään Nelson Mandela Metropol. Vuonna 2005 puolestaan kaupungin yliopistot ja korkeakoulut yhdistyivät Nelson Mandelan Metropolitan yliopistoksi.
Maantiede

Gqeberha sijaitsee Etelä-Afrikassa Itä-Kapin provinssin eteläosissa. Se sijaitsee Intian valtameren rannikolla Algoanlahdella. Kaupunki sijaitsee Baakensjoen molemmilla rannoilla, ja kaupunki levittäytyy yli 60 metrin korkeuteen tasangolle. Kaupungin läheisillä merialueilla on yleisesti ottaen voimakkaat merivirrat.
Maantiede > Ilmasto

Gqeberhassa on Köppenin ilmastoluokituksen mukaan lauhkea meri-ilmasto. Vuoden ympäri on sateista, kesäisin on lämmintä, talvisin leutoa. Vuoden keskilämpötila on noin 17 °C ja keskimääräinen sademäärä 560 millimetriä. Helmikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on lokakuu, jolloin sataa keskimäärin noin 60 millimetriä. Tammikuu puolestaan on kuivin kuukausi. Silloin keskimääräinen sadanta on 36 millimetriä.
Historia

Portugalilainen merenkulkija Bartolomeu Dias rantautui ensi kertaa Gqeberhan paikkeille 1488 ja pystytti rannalle suuren ristin. Englantilaisten levitettyä 1800-luvulle tultaessa valtaansa Kapmaassa, katsottiin alue hyväksi paikaksi suuremmalle asutukselle. Kapmaan siirtokunnan brittikuvernööri perusti vaimonsa mukaan Port Elizabethiksi nimeämänsä kaupungin 1820 ja sen asutti muutama tuhat paikalle tuotua brittisiirtolaista.lähde? Siitä tuli virallisesti kaupunki vuonna 1861.
Kimberleyn radan valmistuminen vuonna 1873 vilkastutti sataman kehittämistä. Vuonna 1913 Port Elizabethista tuli suurkaupunki (city).
Helmikuussa 2021 Etelä-Afrikan urheilu-, taide- ja kulttuuriministeri Nathi Mthethwa hyväksyi kaupungin uudeksi viralliseksi nimeksi Gqeberhan, mikä tulee Walmerin townshipin xhosankielisestä nimestä. Nimenmuutosta ehdotti aiemmin Eastern Cape Geographical Names -komitea.
Talous

Gqeberha on Etelä-Afrikan auto- ja moottoriliikenneteollisuuden keskus. Volkswagenin tehtaat siellä ovat koko Afrikan suurimmat, ja myös Fordilla, General Motorsilla ja eräillä muilla valmistajilla on siellä suuren luokan teollista toimintaa. Kaupungin ja alueen muu teollisuus tukee autoteollisuutta ja on keskittynyt siihen liittyvien tuotteiden, kuten renkaiden, valmistukseen. Tämän lisäksi kaupungista viedään mangaanimalmia, villaa ja hedelmiä.
Talous > Liikenne

Gqeberhan kansainvälinen lentoasema sijaitsee viiden kilometrin päässä kaupungin keskustasta. Sieltä on lentoja esimerkiksi Kapkaupunkiin, Johannesburgiin ja Durbaniin. Kaupungissa on kattavat linjaautolinjat ja taksipalvelut. Junalla pääsee Cradockin ja Bloemfonteinin kautta Johannesburgiin kolmena päivänä viikossa.
Liikenneyhteydet Gqeberhaan ovat hyvät myös meriteitse, ja Kapkaupungista Durbaniin kulkevat pääliikenneväylät seurailevat paljolti rannikkoa ja kulkevat tietenkin suurimman välillä olevan kaupungin lävitse. lähde?
Väestö

Vuoden 2011 väestönlaskennassa itse Gqeberhassa asui 312 000 ihmistä, Nelson Mandela Bayn suurkaupunkialueella 1,15 miljoonaa. Vuonna 2011 kaupungin väestöstä 38 % oli valkoisia, 31 % mustia, 27 % värillisiä, 3 % intialaisia tai aasialaisia ja 1 % muita. Äidinkielenään väestöstä afrikaansia puhuu 40 %, englantia 33 % ja xhosan kieltä 22 %. Muita kieliä puhuu noin 5 %. Noin 89 % väestöstä ilmoittaa olevansa uskonnoltaan kristittyjä. Kaupungin työttömyysaste on maan keskitasoa matalampi, runsaat 28 %, joka vaihtelee mustien 37 %:sta valkoisten neljään prosenttiin.lähde?
Kulttuuri

Gqeberha on tunnettu merentutkimuksesta ja siellä on nähtävillä meriakvaarioita sekä luonnontieteellisiä näyttelyitä. Merentutkijoille itäisen Kapmaan rannikot ovat tärkeitä vesiä. Muutaman kymmenen kilometrin päässä pohjoisessa on puolestaan Addon kansallispuisto, joka on tunnettu norsuistaan.
Gqeberhan ystävyyskaupunkina on 1998 lähtien ollut Göteborg, ja kaupungit ovat pyrkineet suuntaamaan kehitystä yhteisiin kiinnostuksen kohteisiin kuten julkisiin kirjastoihin ja ympäristöystäväliisyyteen.
Matkailu

Lähellä kaupunkia olevat merta reunustavat pitkät vaaleat hiekkarannat ovat kaupungin matkailun pääkohde. Avoimet rannat jatkuvat lähes silmänkantamattomiin ja niemien ympäri. Avoimella merellä on toisaalta vaaransakin: kaukaisin tapaninpäivän tsunamin 2004 vaatima uhri menehtyi eräällä Gqeberhan rannoista, 8 000 kilometrin päässä tsunamin aiheuttaneen maanjäristyksen tapahtumapaikasta.lähde?
Gqeberhassa pelattiin vuoden 2010 jalkapallon MM-kilpailujen otteluita. Kisoja varten kaupunkiin rakennettiin uusi stadion, lähes 50 000-paikkainen Nelson Mandela Bay Stadium.
Aiheesta muualla

Nelson Mandela Metropolitan Municipality (englanniksi) Kunta johon Port Elizabeth kuuluu
Port Elizabeth 1911 Encyclopedia Britannicassa (Arkistoitu – Internet Archive) (englanniksi)
Kartta Port Elizabethista
Nelson Mandela Bay Stadium.
Christian Bolaños

| 0 | 1 | 2 |
| --- | --- | --- |

Henkilötiedot
Koko nimi: Christian Bolaños Navarro
Syntymäaika: 17. toukokuuta 1984 (ikä 40)
Syntymäpaikka: Hatillo, San José, Costa Rica
Pelipaikka: oikea laitahyökkääjä
Pituus: 175 cm
Seura
Seura:  IK Start
Junioriseurat
:  Deportivo Saprissa
Seurat
| Vuodet | Seura | O (M) |
| 2001–2007 2007–2008 2008–2010 2010–2014 2014 2015 2015 2016-2017 2018-2020 2020- |  Deportivo Saprissa  Odense BK  IK Start   FC Kööpenhamina   C.S. Cartaginés    Al-Gharafa   Deportivo Saprissa   Vancouver Whitecaps FC   Deportivo Saprissa  IK Start | 154 (12) 24 (3) 45 (13)  101 (14)  12 (0)   11 (4)  13 (5)  51 (5)  93 (34) 0 (0) |
Maajoukkue
| 2005– |  Costa Rican jalkapallomaajoukkue | 86 (7) |
 Seurajoukkueuran tilastot kattavat vain kansalliset sarjat, päivitetty 11. syyskuuta 2020.  Maajoukkueuran tilastot päivitetty 11. syyskuuta 2020.
Christian Bolaños (s. 17. toukokuuta 1984 Hatillo de San José, Costa Rica) on costaricalainen jalkapalloilija, joka pelaa keskikentällä ja hyökkääjänä. Hän on Costa Rican maajoukkuepelaajia ja edustaa seuratasolla norjalaista IK Startia.
Maajoukkueura

Bolaños on pelannut alle 17-vuotiaiden MM-kisoissa vuonna 2001, sekä aikuisten MM-kilpailuissa vuosina 2006 ja 2014. Bolañosin ensimmäinen maaottelu oli 24. toukokuuta 2005 Norjaa vastaan. Hän kuuluu Costa Rican A-maajoukkueeseen (2009).
Ammattilaisura

Bolaños edusti kotimaassaan Deportivo Saprissaa ja pelasi keskikentällä, ennen siirtymistään Eurooppaan . Hän voitti Saprissassa kaksi Costa Rican mestaruutta, Copa UNCAF -mestaruuden sekä CONCACAF Champions’ Cup -mestaruuden. Hän edusti joukkuettaan myös seurajoukkueiden maailmanmestaruuskilpailuissa 2005, jossa Deportivo Saprissa saavutti kolmannen sijan ja FIFA valitsi Bolañosin turnauksen kolmanneksi parhaaksi pelaajaksi.
Charlton Athletic solmi Bolañosin kanssa vuoden vuokrasopimuksen 9. elokuuta 2006, mutta se kariutui työlupaongelmiin Britannian hallinnon taholta. 2. heinäkuuta hän solmi kolmivuotisen sopimuksen Odense BK:n kanssa Tanskaan. Hän ei kuitenkaan saanut joukkueessa vakituista roolia ja 24 ottelun ja 4 maalin jälkeen hän siirtyi 1. tammikuuta 2009 alkaen Norjaan IK Startin riveihin. Ensimmäisessä Tippeligaen-ottelussaan Strømsgodsetia vastaan 15. maaliskuuta 2009 Bolaños teki kaksi maalia.
Bolaños edusti Startia kahden kauden ajan, kunnes siirtyi Tanskan Superliigaan FC Kööpenhaminan riveihin. Kööpenhaminassa hän ehti voittaa kahdesti Tanskan mestaruuden sekä kerran Tanskan Cupin.
Kööpenhaminasta Bolaños siirtyi kaudeksi 2014 costa ricalaiseen Cartaginésiin.
Kaudeksi 2015 Bolaños siirtyi qatarilaiseen Al-Gharafaan, jossa hän pelasi 11 ottelua tehden 4 maalia.
Vielä samana vuonna Bolaños palasi kasvattajaseuraansa Saprissaan, joss hän pelasi 13 ottelua ja teki 5 maalia. Saprissasta hän siirtyi kanadalaiseen Vancouver Whitecapsiin, jossa hän ehti pelata vuoden, kunnes palasi jälleen kasvattajaseuraansa kaudeksi 2018.
Elokuussa 2020 Bolaños teki paluun Norjaan tehtyään sopimuksen aiemman seuransa IK Startin kanssa.
Aiheesta muualla

Christian Bolaños IK Startin sivustolla (Arkistoitu – Internet Archive) (norjaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Costa Rican joukkue – Jalkapallon MM-kilpailut 2006
1 Mesén |
2 Drummond |
3 Marín |
4 Umaña |
5 Martínez |
6 Fonseca |
7 Bolaños |
8 Solís |
9 Wanchope |
10 Centeno |
11 Gómez |
12 González |
13 Bernard |
14 Azofeifa |
15 Wallace |
16 Hernández  |
17 Badilla |
18 Porras |
19 Saborío |
20 Sequeira |
21 Núñez |
22 Rodríguez |
23 Alfaro |
Valmentaja Guimarães
Costa Rican joukkue – Jalkapallon MM-kilpailut 2014
1 Navas |
2 Acosta |
3 González |
4 Umaña |
5 Borges |
6 Duarte |
7 Bolaños |
8 Myrie |
9 Campbell |
10 Ruiz |
11 Barrantes |
12 Francis |
13 Granados |
14 Brenes |
15 Díaz |
16 Gamboa |
17 Tejeda |
18 Pemberton |
19 Miller |
20 Calvo |
21 Ureña |
22 Cubero |
23 Cambronero |
Valmentaja Pinto
Käännös suomeksi
Stig Järrel

| Stig Järrel |
| --- | --- |

Henkilötiedot
Syntynyt: 8. helmikuuta 1910 Malmberget, Ruotsi
Kuollut: 1. heinäkuuta 1998 (88 vuotta) Monte Carlo, Monaco
Ammatti:  näyttelijä
Näyttelijä
Merkittävät roolit:  Caligula (Kiihko)
Palkinnot
 Litteris et artibus 1982 
Aiheesta muualla
IMDb
Elonet
Stig Järrel (synt. Olsson; 8. helmikuuta 1910 – 1. heinäkuuta 1998) oli ruotsalainen näyttelijä ja revyyartisti. Hänet muistetaan erityisesti roolistaan ankarana latinanopettajana Alf Sjöbergin elokuvassa Kiihko (ruots. Hets) vuodelta 1944. Kaikkiaan hän esiintyi noin sadassa elokuvassa.
Järrel oli elämänsä aikana naimisissa muun muassa laulaja Karin Juelin ja näyttelijä Ingrid Backlinin kanssa.
Aiheesta muualla

Kuvia tai muita tiedostoja aiheesta Stig Järrel Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Ruotsi  Tšekki  Alankomaat 
Taiteenala:  MusicBrainz 
Henkilöt:  Elonet 
Muut:  IdRef
Elokapina

| Elokapina> Extinction Rebellion |
| --- | --- |

Perustettu:  31. lokakuuta 2018
Perustaja:  Roger Hallam Gail Bradbrook
Tyyppi:  ympäristöliike, kansalaisjärjestö, painostusryhmä
Toiminta-alue:  kansainvälinen
Aiheesta muualla
Elokapinan kotisivut
Infobox OKNimi-testi OK: 
Extinction Rebellion (lyh. XR), Suomessa Elokapina, on kansainvälinen ympäristöliike, joka käyttää suoraa toimintaa, mukaan lukien kansalaistottelemattomuutta. Liikkeen tavoitteena on taistella kasvihuonepäästöjen aiheuttamaa ilmastonmuutosta ja luonnon monimuotoisuuden vähenemistä vastaan ja pysäyttää kuudes massasukupuuttoaalto. Liike pyrkii kiinnittämään ihmisten huomion ilmastonmuutokseen näkyvillä protesteilla.
Liike perustettiin 31. lokakuuta 2018 Britanniassa, ja saman vuoden marraskuussa sen toiminta käynnistettiin Suomessa. Liikkeen symbolina on maapalloa kuvastava ympyrä, jonka sisällä on tiimalasi.